ฟิล โจนส์

ฟิลิป แอนโทนี โจนส์  เกิดเมื่อวันที่ 21 กุมภาพันธ์ ค.ศ. 1992 เป็นอดีตนักฟุตบอลชาวอังกฤษ ในตำแหน่งกองหลัง โดยเขาเล่นให้กับแมนเชสเตอร์ยูไนเต็ด ยาวนานกว่า 12 ปี
สโมสรอาชีพ.
แบล็กเบิร์นโรเวิร์ส.
ฟิล โจนส์ ได้เข้าร่วมสโมสรนี้ในฐานะนักเตะเยาวชนในปี ค.ศ.2002 หลังจากนั้นเขาก็ได้เป็นนักเตะอาชีพกับสโมสรฟุตบอลแบล็กเบิร์นโรเวิร์สในพรีเมียร์ลีกฤดูกาล 2009-2010 โดยเซ็นสัญญา 2 ปี
ในวันที่ 22 กันยายน ค.ศ.2009 เขาได้ลงสนามครั้งแรกในนัดที่สโมสรฟุตบอลแบล็กเบิร์นโรเวิร์สเจอกับสโมสรฟุตบอลนอตทิงแฮมฟอเรสต์ในฟุตบอลลีกคัพ ในวันที่ 10 กุมภาพันธุ์ เขาก็ได้ต่อสัญญาใหม่อีก 5 ปี ทำให้สัญญาของเขามีมูลค่า 16 ล้านปอนด์ในการฉีกสัญญา ในตอนพรีเมียร์ลีกฤดูกาล 2009-2010เขาได้รับชื่นชมว่าเป็นนักเตะที่มีฝีเท้าดีมากในประการหลัง โดยลงไปทั้งหมด 12 เกม
พรีเมียร์ลีกฤดูกาลที่ 2010-2011 ฤดูกาลนี้เขาได้ลงนัดแรกของฤดูกาลกับสโมสรฟุตบอลเอฟเวอร์ตัน ช่วงแรกๆของฤดูกาลนี้เขาได้ลงบ่อยมากแม้ว่าส่วนใหญ่เขาจะได้เล่นในตำแหน่ง กองกลางตัวรับ
เขาก็ได้มีอาการบาดเจ็บตรงบริเวณหมอนรองกระดูกเข่า ในเดือนธันวาคมนัดที่เจอกับสโมสรฟุตบอลเวสต์แฮม ทำให้เขาหมดสิทธ์ในการลงเล่นแทบทั้งฤดูกาล เขาลงเล่นไปทั้งหมด 26 เกม
แมนเชสเตอร์ยูไนเต็ด.
หลังจากพรีเมียร์ลีก ฤดูกาลที่ 2010-2011 ทางด้านบอร์ดสโมสรฟุตบอลแมนเชสเตอร์ยูไนเต็ดและตัวอเล็กซ์ เฟอร์กูสันเองได้สนใจที่จะซื้อตัวเขา เฟอร์กูสันได้กล่าวไว้ว่าฟิล โจนส์ มีความสามารถทางด้านเกมรับอย่างมากและยังมีความเป็นผู้นำอีกด้วย สโมสรฟุตบอลแมนเชสเตอร์ยูไนเต็ดจึงดึงเขาด้วยราคา 16.5 ล้านปอนด์ ดีลล์นี้ได้สำเร็จหลังจากเขากลับมาจากการเล่นทีมชาติ เขาได้ลงปรากฏลงในฐานะตัวสำรองโดยลงแทนริโอ เฟอร์ดินานด์ ในนัดก่อนพรีเมียร์ลีกฤดูกาลที่ 2010-2011 จะเริ่มขึ้น และในเกมเอฟเอคอมมิวนิตีชีลด์ เขาก็ได้ลงมาแทนริโอ เฟอร์ดินานด์
เป็นนัดที่เจอกับสโมสรฟุตบอลแมนเชสเตอร์ซิตี เขาได้ลงครั้งแรกในพรีเมียร์ลีก ฤดูกาล 2011–12โดยเปลี่ยนลงมาแทนริโอ เฟอร์ดินานด์ในนัดที่เจอกับสโมสรฟุตบอลเวสต์บรอมมิชอัลเบียน
เขาได้เปิดตัวกับพรีเมียร์ลีกในนัดที่เจอกับสโมสรฟุตบอลทอตนัมฮอตสเปอร์ด้วยสกอร์จบลงที่ 3-0 ณ โอลด์แทรฟฟอร์ด ต่อมาในวันที่ 10 กันยายน ค.ศ.2011 เขาได้แอสซิสต์ 2 ครั้งให้กับเวย์น รูนีย์ในนัดที่เจอกับสโมสรฟุตบอลโบลตันวอนเดอเรอส์ ชนะได้นอกบ้านถึง 5-0 ณ รีบอคสเตเดียม ฟอร์มการเล่นนัดนี้ทำให้ฟิล โจนส์ได้เลื่อนตำแหน่งเป็นแบ็คขวา ในวันที่ 22 พฤศจิกายน ค.ศ.2011 ฟิล โจนส์ ได้โหม่งเข้าประตูตัวเองในนัดแบ่งกลุ่มยูฟ่าแชมเปียส์ลีกตอนเจอกับสปอร์ลิชบัวอีไบฟีกา สกอร์จบลงที่ 2-2 เขาสามารถประเดิมประตูแรกได้กับสโมสรฟุตบอลแมนเชสเตอร์ยูไนเต็ด ในวันที่ 3 ธันวาคม ค.ศ.2011 ในนัดที่เจอกับสโมสรฟุตบอลแอสตันวิลลา โดยนัดนั้นชนะไปได้ 1-0 ในวันที่ 21 ธันวาคม ค.ศ.2011 เขาได้ประสบปัญหาบาดเจ็บในนัดที่เจอกับสโมสรฟุตบอลฟูลัม แต่หลังจากนัดนั้นก็พบว่าอาการไม่รุนแรงนัก เขากลับมาลงเล่นอีกครั้งในวันที่ 31 ธันวาคม ค.ศ.2011 ในนัดที่เจอกับสโมสรฟุตบอลแบล็กเบิร์นโรเวอส์แล้วแพ้ 3-2 แล้วหนำซ้ำเขายังทำประตูเข้าตัวเองในนัดที่เจอกับสโมสรฟุตบอลนิวคาสเซิลยูไนเต็ด ในวันที่ 4 มกราคม ค.ศ.2012 
ในพรีเมียร์ลีก ฤดูกาล 2012–13 เขาได้มีอาการบาดเจ็บบริเวณเข่าทำให้เขาไม่สามารถลงเล่นช่วงแรกกับสโมสรแมนเชสเตอร์ยูไนเต็ดได้ โจนส์ได้ลงในวันที่ 20 พฤศจิกายนในนัดที่แมนเชสเตอร์ยูไนเต็ดเจอกับกาลาตาซารายในยูฟ่าแชมเปียนส์ลีก
ในวันที่ 1 กรกฎาคม ค.ศ. 2015 โจนส์ได้เซ็นสัญญาฉบับใหม่ 4 ปีกับแมนเชตเตอร์ยูไนเต็ด และเขาได้ต่อสัญญาใหม่กับแมนเชตเตอร์ยูไนเต็ดอีกในวันที่ 8 กุมภาพันธ์ ค.ศ. 2019 จนถึง ค.ศ. 2023 
ในวันที่ 26 มกราคม ค.ศ. 2020 โจนส์ได้ยิงประตูในนัดที่แมนเชตเตอร์ยูไนเต็ดพบกับแทรนเมียร์โรเวอส์ในเอฟเอคัพรอบที่สี่ หลังจากนั้นเขาก็ได้มีอาการบาดเจ็บอย่างยาวนาน หลัง 20 เดือนเขาได้กลับมาซ้อมและเล่นกับทีมสํารองในเดือนกันยายน ค.ศ. 2021 และในเดือนเดียวกัน เขาก็ได้เปิดเผยอาการบาดเจ็บของเขาโดยมีการระบุว่า "ผมคิดว่าการเป็นนักฟุตบอลในฐานะบุคคลและฐานมนุษย์ นั้นคือจุดที่ตํ่าในชีวิตที่ผมได้สัมผัส"
หลังจากแฮรี่ แม็คไกวร์, เอริก บายี และวิกตอร์ ลินเดอเลิฟ ได้รับอาการบาดเจ็บ โจนส์ได้กลับมาลงสนามให้ทีมชุดใหญ่อีกครั้งหนึ่งในนัดที่แมนเชตเตอร์ยูไนเต็ดแพ้วูลฟ์แฮมป์ตัน ในวันที่ 3 มกราคม ค.ศ. 2022 เขาได้ลงสนามครั้งสุดท้ายกับแมนเชตเตอร์ยูไนเต็ดในนัดที่เจอกับเบรนต์ฟอร์ดในฐานะตัวสํารองในวันที่ 2 พฤษภาคม ค.ศ. 2022 ก่อนที่เขาจะไม่มีชื่อกับทีมในพรีเมียร์ลีก ฤดูกาล 2022-23 เนื่องจากอาการบาดเจ็บที่ส่งผลตลอดฤดูกาล ก่อนที่ในวันที่ 15 พฤษภาคม ค.ศ. 2023 หลังจากที่เขารับใช้สโมสรนี้มานานกว่า 12 ปี แมนเชสเตอร์ยูไนเต็ดได้ประกาศที่จะปล่อยตัวโจนส์ในช่วงท้ายฤดูกาล 2023-24 แต่โจนส์ก็ยังคงมีส่วนในการซ้อมกับทีมเยาวชนอยู่
ในเดือนสิงหาคม ค.ศ. 2024 เขาได้ประกาศเลิกเล่นฟุตบอลอาชีพอย่างเป็นทางการ